open-index/open-wikipedia-markdown huggingface dataset:
دگمبر

**دگمبر** جین مت کے ایک فرقہ کا نام ہے۔ یہ سنسکرت لفظ دک (آکاش) اور انبر (لباس) سے نکلا ہے۔ برہنہ اور ننگے کو دگمبر کہتے ہیں۔ ہندوؤں کے درمیان شیو بھگوان کا یہی نام ہے۔ جن کی بابت روایت ہے کہ وہ برہنہ رہتے تھے۔ ایک زمانہ تھا جب ایسے سادھو ہندوؤں کے درمیان کہیں کہیں نظر آ جایا کرتے تھے۔ اب یہ گرو معدوم ہو گئے ہیں۔ دِگمبری جینی بھی ننگے رہتے ہیں۔
ان کا عقیدہ ہے کہ ان کے سادھو یا سنت کو ہی برہنہ رہنا چاہیے۔ وہ غذا اور خواہش کے محتاج نہیں ہوتے۔ اِن کے برہنہ رہنے کا خیال پرانا نہیں ہے بلکہ بہت قدیم ہے اور جینی اور ہندو دونوں میں عام ہے۔ ممکن ہے کہ یہ خیال رشبھ دیو کے زمانہ سے چلا آتا ہو۔ کیونکہ جب انھوں نے ترک دنیا کیا تھا اسی وضع میں رہتے تھے۔ یہ روایت ہے کہ دِگمبر جینی اپنی مورتوں کو کپڑے نہیں پہناتے اُن کی مورتیاں ننگی بنائی جاتی ہیں اور اس وجہ سے ہندو معترض رہتے ہیں کہ ننگی مورت کا دیکھنا پاپ ہے لیکن یہ اعتراض ہی اعتراض ہے۔ جب خود ہندوؤں میں ننگے سادھو (نانگا) اب تک موجود ہیں تو جینیوں کے بابت ان کا یہ اعتراض بیجا ہے۔
دگمبر اور جینیوں سے مختلف ہوتے ہیں۔ یہ عورتوں کو نجات یا مُکتی کی برکت سے محروم تصور کرتے ہیں اور یہی وجہ ہے کہ اُن کے یہاں کبھی عورتوں کے وہار یا مٹھ نہیں ہوا کرتے تھے۔ یہ صرف اپنے آپ کو سچا جینی مانتے ہیں اور شویتامبر فرقے تک کے ضابطہ کو غلط قرار دیتے ہیں۔

## شویتامبر فرقے سے اختلاف
دگمبر مقدس کتب کے مطابق کیول گیان (ہمہ دانی) حاصل کرنے کے بعد اریہنت (ہمہ دان) انسانی خواہشات جیسے کہ بھوک، پیاس اور نیند سے آزاد ہو جاتے ہیں۔ دگمبر عقیدے کے مطابق صرف مرد مکمل برہنہ ہو کر موکش (نجات) حاصل کر سکتا ہے۔ اور موکش عورتوں کے لیے نہیں ہے۔
## حوالہ جات

### ماخذ
* 
* 
* 

زمرہ:دگمبر
زمرہ:جین مت کے فرقے
زمرہ:برہنگی
زمرہ:ویکی ڈیٹا سے مطابقت رکھنے والی مختصر تفصیل
زمرہ:عریانیت پسندی
زمرہ:کلیسیائی القاب
علم الاقتصاد

**علم الاقتصاد** یا **مضامین متعلق بہ [[معاشیات|اقتصاد]]**  علامہ اقبال کی تصنیف ہے جو اقتصاد کے موضوع پر اِرقام کی گئی ہے۔

## تاریخ
یہ کتاب علامہ اقبال کی پہلی تصنیف ہے جو علامہ اقبال کے استاد تھامس آرنلڈ نکلسن کی فرمائش پر تحریر کی گئی تھی۔

## اشاعت
یہ کتاب پہلی بار لاہور سے[1904ء]] میں شائع ہوئی۔

## مزید دیکھیے

* محمد اقبال
## حوالہ جات


زمرہ:علامہ اقبال کی تصانیف
زمرہ:علامہ اقبال کی تخلیقات
زمرہ:1903ء کی کتابیں
زمرہ:اقتصادی کتابیں
زمرہ:ویکی ڈیٹا سے مطابقت رکھنے والی مختصر تفصیل
ٹائی ٹینیئم

**ٹائیٹینیئم** (Titanium) ایک کیمیائی عنصر ہے اور دھاتی خصوصیات رکھتا ہے۔ علمِ کیمیا میں اسے Ti سے ظاہر کیا جاتا ہے۔ اس کا جوہری عدد 22 ہوتا ہے یعنی اس کے ہر جوہر میں 22 اولیے (protons) ہوتے ہیں۔ یہ چاندی کی طرح ایک چمکدار دھات ہے لیکن چاندی سے بہت ہلکا ہوتا ہے۔ یہ ایک مضبوط دھات ہے جس پر سمندری پانی، آبِ سلطانی (aqua regia) اور کلور با آسانی اثر نہیں کر سکتے۔
ٹائیٹینیئم 1791ء میں برطانیہ میں ویلئم جورج نے ایجاد کیا تھا۔ مارٹن ہائنرچ کلے پروتھ نے یونانی دیومالائی کردار ٹائیٹین کے نام پر اس کا نام ٹائیٹینیئم رکھا۔
یہ عنصر چند کچ دھاتوں میں پایا جاتا ہے جیسے rutile اور ilmenite۔ 
ٹائیٹینیئم کئی دوسری دھاتوں سے مل کر بھرت (alloy) بنا سکتا ہے۔ لوہے، ایلومینیم، وینیڈیئم اور سیساصر (molybdenum) کے ٹائیٹینیئم سے ملنے پر جو بھرت بنتے ہیں وہ ہلکے ہونے کے باوجود بہت مضبوط اور پائیدار ہوتے ہیں اور اسی وجہ سے ہوائی جہاز سازی میں بڑی کثرت سے استعمال ہوتے ہیں۔ میزائیل اور خلائی راکٹ سازی میں بھی ان کا استعمال بہت عام ہے۔ انسانی جسم میں ٹوٹی ہوئی ہڈیوں پر نصب کی جانے والی پلیٹ اور اسکرو اور مصنوعی دانت بھی ٹائیٹینیئم سے بنائے جاتے ہیں۔
قدرتی طور پر پائے جانے والے ٹائیٹینیئم میں 73.8% ٹائیٹینیئم48 ہوتا ہے جس میں 22 اولیے کے ساتھ 26 تعدیلے (neutrons) ہوتے ہیں۔ لیکن ٹائیٹینیئم کے ایسے جوہر بھی ہوتے ہیں جن میں 22 اولیے کے ساتھ 24، 25، 27 یا 28 تعدیلے ہوتے ہیں۔ ایسے جوہر ہم جا (isotopes) کہلاتے ہیں۔
تصغیر|ٹائی ٹینیئم سے بنی چادر، نلکی اور سلاخیں۔
تصغیر|بائیں|upright=0.25|alt=A steel colored twist drill bit with the spiral groove colored in a golden shade.|ٹائی ٹینیئم نائٹرائیڈ بے حد سخت اور سنہرے رنگ کا ہوتا ہے۔ اس کی ملمع کاری سے 'ڈرل بٹ' کم گھستی ہے۔

## فراوانی
دنیا میں سب زیادہ پائے جانے والے عناصر کی فہرست میں ٹائیٹینیئم کا عدد نواں ہے۔

## طبعی خصوصیات
مضبوطی بلحاظ وزن کے اعتبار سے ٹائیٹینیئم ایک بہترین دھات ہے۔ یہ بہت تار پزیر (ductile) ہے خاص طور پر آکسیجن کی غیر موجودگی میں۔ اس کی چاندی جیسی چمک جلد ماند نہیں پڑتی۔ اس کو پگھلانے کے لیے 1,650&nbsp;°C سے زیادہ درجہ حرارت کی ضرورت ہوتی ہے۔ اس سے مقناطیس نہیں بنائے جا سکتے مگر ٹائیٹینیئم طاقتور مقناطیس پر چپک سکتا ہے یعنی paramagnetic ہوتا ہے۔

## مزید دیکھیے
* دھاتوں کا حصول
* دھاتوں کی قیمتیں
* دھاتی خصوصیات
* دھاتی آمیزوں کا پگھلنا
* دھاتوں کی تاریخ
* پارکیز کا طریقہ
* مونڈ کا طریقہ
* ملر کا طریقہ
* اوسوالڈ کا طریقہ
* املغم
* سہاگہ
* شعلہ
* کاسٹ آئرن
* روٹ آئرن

## حوالہ جات

زمرہ:دھاتیں
زمرہ:عناصر
زمرہ:کیمیائی عناصر
زمرہ:منتقلی دھاتیں
دوسری اینگلو مرہٹہ جنگ

**دوسری اینگلو مرہٹہ جنگ** (1803ء – 1805ء) ہندوستان میں برطانوی ایسٹ انڈیا کمپنی اور مرہٹہ سلطنت کے مابین دوسری جنگ تھی جو وسطی ہند میں پیش آئی۔ اس جنگ میں انگریز فتحیاب رہے۔

## پس منظر
انگریزوں نے پہلی اینگلو مرہٹہ جنگ میں ملک بدر پیشوا رگھوناتھ راؤ کی مدد کی تھی اور بعد ازاں ان کے بیٹے باجی راؤ دوم کی معاونت کر رہے تھے۔ گوکہ باجی راؤ اپنے والد کی طرح جانباز اور دلیر نہیں تھے لیکن فطرت انتہائی عیار اور دماغ سازشی پایا تھا۔ اسی فطرت کی کارستانی تھی کہ جب باجی راؤ نے ملہار راؤ ہولکر کے کسی عزیز کو مقتول پایا تو اس کی دشمنی کی آگ کو مشتعل کر دیا۔

سنہ 1799ء اور 1800ء میں سقوط میسور کے بعد ہندوستان میں مرہٹہ واحد بڑی طاقت رہ گئی تھی جو اب تک کمپنی کے حلقہ اثر سے باہر تھی۔ اس دور میں مرہٹہ سلطنت درج ذیل پانچ بڑے سرداروں کے وفاق پر مشتمل تھی: سلطنت کے پایہ تخت پونہ میں پیشوا (وزیر اعظم)، بڑودا کے گائیکواڑ، گوالیار کے شندے، اندور کے ہولکر اور ناگپور کے بھونسلے۔

یہ ستم ظریفی تھی کہ مرہٹہ وفاق پر انگریزوں کا خطرہ منڈلا رہا تھا اور اس کے سردار باہم دست و گریباں تھے۔ کمپنی بہادر کے اس وقت کے گورنر جنرل لارڈ مارننگٹن نے متعدد بار پیشوا اور شندے کو معاہدہ کی دعوت دی لیکن نانا فڈنویس نے ہر دفعہ سختی سے انکار کر دیا۔ اکتوبر سنہ 1802ء میں پیشوا باجی راؤ دوم اور شندے کی مشترکہ افواج نے معرکہ پونہ میں حاکم اندور یشونت راؤ ہولکر کے ہاتھوں شکست کھائی۔ شکست کے بعد پیشوا باجی راؤ انگریزوں کی حفاظت میں چلے گئے۔ اسی سال دسمبر میں معاہدہ وسئی پر دستخط ہوئے اور درحقیقت یہی معاہدہ مرہٹہ وفاق کے زوال کا باعث بنا۔

## جنگ
اس معاہدہ کی شرائط کی رو سے مرہٹہ عمل داری پر انگریزوں کا اثر و رسوخ بڑھ رہا تھا اور پیشوا کی خود مختاری ختم ہو رہی تھی، اس لیے اس معاہدے کو مرہٹہ سرداروں نے قبول نہیں کیا اور اس کے نتیجے میں دوسری اینگلو مرہٹہ جنگ پیش آئی۔

## حوالہ جات

## مزید پڑھیے
* 

زمرہ:1803ء کے تنازعات
زمرہ:1804ء کے تنازعات
زمرہ:1805ء کے تنازعات
زمرہ:برطانوی ایسٹ انڈیا کمپنی سے وابستہ جنگیں
زمرہ:برطانوی ہند میں 1805ء
زمرہ:برطانیہ عظمی کی جنگیں
زمرہ:تاریخ گجرات
زمرہ:مرہٹہ سلطنت سے وابستہ جنگیں
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
الحاق کی پالیسی

**الحاق کی پالیسی** سنہ 1858ء سے قبل برطانوی ایسٹ انڈیا کمپنی کی اختیار کردہ حکمت عملی تھی جس کی رو سے ایسٹ انڈیا کمپنی کے ماتحت ہندوستان کی وہ تمام نوابی ریاستیں جو برطانوی نظام کے تحت اطاعت گزار ریاست کہلاتی تھیں ان کی نوابی حیثیت ختم کرکے انھیں برطانوی ہندوستان میں ضم کر لیا جاتا اگر ریاست کا حکمران کسی مرد وارث کے بغیر دنیا سے چلا گیا ہو۔ انگریزوں کی نافذ کردہ اس پالیسی کو ہندوستان میں عموماً نامناسب بلکہ غیر قانونی سمجھا گیا اور بہت سے مورخین کا خیال ہے کہ 1857ء کی جنگ آزادی کے اسباب میں یہ پالیسی بھی ایک اہم سبب بنی۔

عموماً اس پالیسی کو لارڈ ڈلہوزی سے منسوب کیا جاتا ہے جو سنہ 1848ء سے 1856ء تک ایسٹ انڈیا کمپنی کے گورنر جنرل رہے۔ لیکن درحقیقت ڈلہوزی کے گورنر جنرل بننے سے قبل سنہ 1834ء سے بھی پہلے ایسٹ انڈیا کمپنی کے کورٹ آف ڈائریکٹرز اس پالیسی کا صراحتاً اعلان کر چکے تھے اور بہت سی چھوٹی ریاستوں کا الحاق بھی ہو چکا تھا۔ البتہ ڈلہوزی نے اس پالیسی پر سختی سے اور بڑے پیمانے پر عمل کیا چنانچہ اسی بنا پر اس پالیسی کی تشکیل کو عموماً ان سے منسوب کر دیا جاتا ہے۔

## تاریخ
اس پالیسی کے نفاذ کے وقت برطانوی ایسٹ انڈیا کمپنی کو برصغیر کے وسیع خطوں پر شہنشاہ کی جانب انتظامی اختیارات حاصل تھے۔ چنانچہ کمپنی بہادر نے الحاق کی اس پالیسی کے تحت ستارا (1848ء)، جیت پور اور سنبل پور (1849ء)، ناگپور اور جھانسی (1854ء)، تنجاور اور ارکاٹ (1855ء) اور ادے پور (چھتیس گڑھ) پر تسلط حاصل کر لیا۔ اودھ (1856ء) کے متعلق عموماً یہ کہا جاتا ہے کہ اس کا الحاق بھی اسی پالیسی کے تحت عمل میں آیا تھا۔ لیکن حقیقتاً لارڈ ڈلہوزی نے بد انتظامی کا بہانہ بنا کر اودھ پر قبضہ کیا تھا۔ کسی ریاست کے الحاق سے قبل عموماً یہ دعویٰ کیا جاتا کہ اس کے حکمران انتظام سلطنت کے اہل نہیں رہے۔ الحاق کی یہ پالیسی کمپنی بہادر کو سالانہ تقریباً چار ملین پاؤنڈ اسٹرلنگ کا سرمایہ فراہم کرتی تھی۔ سنہ 1860ء کو انگریزوں نے ادے پور ریاست کی نوابی بحال کر دی۔

## حوالہ جات

زمرہ:جنگ آزادی ہند 1857ء
زمرہ:ہندستان کی نوابی ریاستیں
زمرہ:تاریخ ہندوستان
زمرہ:سلطنت برطانیہ کی تاریخ
زمرہ:بھارت کی قانونی تاریخ
زمرہ:برطانوی ہندوستان کی سیاست
تنو ویڈز منو ریٹرنز

**تنو ویڈز منو ریٹرنز**  ایک بھارتی ہندی رومانوی فلم ہے۔

## اداکار
* کنگنا راناوت
* راجیش شرما
* جمی شیر گل
* آر مادھون

## نغمات
* بنو
* گھنی باوری (جیوتی نوراں)
## حوالہ جات

زمرہ:2010ء کی دہائی کی رومانوی مزاحیہ فلمیں
زمرہ:2010ء کی دہائی کی ہندی زبان کی فلمیں
زمرہ:2015ء کی فلمیں
زمرہ:اتر پردیش میں ہونے والے واقعات پر فلمیں
زمرہ:بھارتی رومانوی مزاحیہ فلمیں
زمرہ:بھارتی رومانوی ڈراما فلمیں
زمرہ:بھارتی فلمیں
زمرہ:بھارتی مزاحیہ فلمیں
زمرہ:دہلی میں عکس بند فلمیں
زمرہ:دہلی میں ہونے والے واقعات پر فلمیں
زمرہ:لکھنؤ میں عکس بند فلمیں
زمرہ:لندن میں عکس بند فلمیں
زمرہ:ممبئی میں عکس بند فلمیں
زمرہ:ممبئی میں ہونے والے واقعات پر فلمیں
زمرہ:ہریانوی زبان کی فلمیں
زمرہ:ہریانہ میں ہونے والے واقعات پر فلمیں
زمرہ:ہندی زبان کی فلمیں
زمرہ:ان پٹ کی غلطیوں کے ساتھ ٹریک فہرستیں
زمرہ:2015ء کی مزاحیہ فلمیں
زمرہ:کانپور میں ہونے والے واقعات پر فلمیں
زمرہ:2015ء کی ڈراما فلمیں
زمرہ:ویکی ڈیٹا سے مختلف مختصر وضاحت
زمرہ:لندن میں سیٹ فلمیں
زمرہ:بھارتی شادیوں کے بارے میں فلمیں
زمرہ:تانشک باغچی کی مرتب کردہ موسیقی پر مشتمل فلمیں
زمرہ:آنند ایل رائے کی ہدایت کاری میں بننے والی فلمیں
زمرہ:بھارتی سیکوئل فلمیں
زمرہ:2010ء کی دہائی کی رومانوی ڈراما فلمیں
زمرہ:2010ء کی دہائی کی مزاحیہ-ڈراما فلمیں
زمرہ:بھارتی مزاحیہ-ڈراما فلمیں
زمرہ:ہندی زبان کی رومانوی مزاحیہ ڈراما فلمیں
ضلع غازی آباد (2013ء فلم)

**ضلع غازی آباد**  ہریانوی اور کھڑی بولی کی فلم ہے جس کی کہانی غازی آباد کی سیاست سے متعلق ہے۔

## اداکار
* سنجے دت
* پریش راول
* چارمی کور
* ارشد وارثی

## نغمات
* یو ہے جلع گاجی آباد
* رانجھا جوگی جوگی جیسے بن گیا (سونو نگم، شریا گھوشال)
* گاجی آباد کی رانی (سکھوندر سنگھ، مکا سنگھ، ممتا شرما)
* چھمیا نمبر ون (سنیدھی چوہان، شباب صابری)

## حوالہ جات

زمرہ:2010ء کی دہائی کی ہندی زبان کی فلمیں
زمرہ:انتقام سے متعلق بھارتی فلمیں
زمرہ:بھارتی ایکشن تھرلر فلمیں
زمرہ:بھارتی فلمیں
زمرہ:مصالحہ فلمیں
زمرہ:ہریانوی زبان کی فلمیں
زمرہ:ہندی زبان کی فلمیں
زمرہ:ایک آئٹم نمبر والی فلمیں
زمرہ:اتر پردیش میں ہونے والے واقعات پر فلمیں
زمرہ:2013ء کی ہندی زبان کی فلمیں
زمرہ:2013ء کی ایکشن ہیجان خیز فلمیں
زمرہ:حقیقی واقعات پر مبنی ایکشن فلمیں
زمرہ:بھارتی جرم ایکشن فلمیں
زمرہ:حقیقی واقعات پر مبنی بھارتی فلمیں
زمرہ:بھارتی گینگسٹر فلمیں
زمرہ:2010ء کی دہائی کی ایکشن ہیجان خیز فلمیں
زمرہ:حقیقی واقعات پر مبنی جرم فلمیں
زمرہ:بھارتی جرم فلمیں
بھارت بھوٹان سرحد

[تصغیر|بائیں|سرحدی دروازہ، [پھونتشولنگ، بھوٹان کا منظر]]
[200px|تصغیر|بائیں|ایک اور منظر [جیگاؤں، بھارت]]
**بھارت بھوٹان** سرحد بھوٹان اور بھارت کے درمیان میں بین الاقوامی حد بندی ہے۔ یہ سرحد 699&nbsp;کلومیٹر طویل ہے اور بھارتی ریاستوں آسام (267&nbsp;کلومیٹر)، اروناچل پردیش (217&nbsp;کلومیٹر)، مغربی بنگال (183&nbsp;کلومیٹر) اور سکم (32&nbsp;کلومیٹر) پر واقع ہے۔ بھارت بھوٹان سرحد کے قریب بھوٹان کے ڈوکلام خطے پر چین اپنا دعویٰ کرتا ہے۔ بھوٹان کا یہ علاقہ فوجی اعتبار سے بھارت کے لیے بہت اہم ہے۔ یہی وجہ ہے کہ 2017ء میں یہاں چین کے سڑک تعمیر کرنے پر بھارت نے شدید احتجاج کیا اور بھوٹان نے بھی، چین کو معائدے کی خلاف ورزی سے اجتناب کا کہا۔

## تاریخ
برطانیہ اور بھوٹان نے بھوٹان جنگ کے بعد معائدہ امن کے تحت 1865ء میں حد بندی کر لی۔ بھوٹان اور بھارت نے 1973–1984 کے عرصے میں باہمی مذاکرات سے سرحد کو مفصل بنا دیا۔ باقی تنازعات معمولی ہیں اور اروناچل پردیش کے اور علاقہ سربھانگ اور تسیرانگ ضلع کے درمیان میں سرحد پر تنازع ہے۔

## نقل و حمل اور گزرگائیں

بھوٹان اور بھارت کے درمیان میں سرحد بھوٹان میں داخل ہونے کا واحد زمینی راستہ ہے، چین کے ساتھ بھوٹان کی سرحد مکمل طور پر بند ہے۔ غیر ملکی شہریوں کے لیے بھوٹان میں داخل ہونے کے راستے جیگاؤں بھارتی ریاست مغربی بنگال اور پھونتشولنگ، بھوٹان کے جنوب مغرب میں ہیں۔

## سرحد کی حفاظت
بھارتی حکومت نے اپنی سرحد کی حفاظت کے لیے مسلح سرحدی افواج (ایس ایس بی) کی 12 بٹالین تعینات کی ہیں اور 132 سرحدی چوکیوں قائم کی ہیں۔ دونوں ممالک کے درمیان میں سرحد کو محفوظ کرنے، سیکورٹی کی صورت حال کا جائزہ لینے کے لیے دو طرفہ بھارت بھوٹان بارڈر گروپ منیجمینٹ قائم کیا گیا ہے۔

2012ء میں بھارت کی چین سے ایک تحریری مفاہت ہوئی تھی جس کے تحت یہ طے پایا تھا کہ بھارت، چین اور بھوٹان تینوں ملکوں کی سہ رخی حد بندی کا تعین تینوں ملکوں کے صلاح مشورے سے کیا جائے گا۔ سنہ 2012ء بھارتی فوج نے بھوٹان-چین سرحد کی حفاظت کے لیے ڈوكالام کے لالٹین میں حفظ ما تقدم کے طور پر دو بنکر بنائے۔ 2017ء میں چین بھارت سرحدی کشیدگی کے بعد، بھارتی حکومت نے سرحدی چوکیوں کی تعداد میں اضافہ۔

## مزید دیکھیے
* بھارت کی سرحدیں
* جیگاؤں
* پھونتشولنگ
* بھارت بھوٹان تعلقات

## حوالہ جات


زمرہ:بھوٹان کی سرحدیں
زمرہ:بھارت کی سرحدیں
زمرہ:بھوٹان کے نامکمل مضامین
زمرہ:بین الاقوامی سرحدیں
زمرہ:ویکی ڈیٹا سے مختلف مختصر وضاحت
تیسری اینگلو مرہٹہ جنگ

**تیسری اینگلو مرہٹہ جنگ** (1817ء – 1818ء) مرہٹہ سلطنت اور برطانیہ کی ایسٹ انڈیا کمپنی کے مابین آخری اور فیصلہ کن جنگ تھی جس کے بعد ہندوستان کے بیشتر علاقے کمپنی کے زیر نگین آگئے تھے۔ اس جنگ کی ابتدا انگریز فوجیوں کی جانب سے مرہٹہ علاقے پر حملے سے ہوئی تھی۔ ان فوجیوں کی کمان گورنر جنرل فرانسس روڈون ہیسٹنگز کے ہاتھوں میں تھی اور جنرل ٹامس ہسلاپ کی زیر کمان فوج تعاون پر مامور تھی۔ ہیسٹنگز نے جنگ کا منصوبہ تیار کر رکھا تھا، چنانچہ انھوں نے اپنے تیار کردہ منصوبے کے مطابق پنڈاریوں کے خلاف فوجی کارروائی سے جنگ کی ابتدا کی۔ پنڈاری وسطی ہندوستان کے لٹیرے جن میں بیشتر مسلمان تھے اور درپردہ انھیں مرہٹہ سرداروں کی حمایت حاصل تھی۔

ہیسٹنگز کے اس حملے کے بعد پیشوا باجی راؤ دوم کی افواج ایسٹ انڈیا کمپنی کے خلاف اٹھ کھڑی ہوئیں۔ انھیں ناگپور کے مدھوجی دوم بھونسلے اور اندور کے ملہار راؤ ہولکر سوم کی افواج کی پشت پناہی حاصل تھی۔ ان سب نے مل کر چوتھے بڑے مرہٹہ سردار دولت راؤ شندے پر دباؤ ڈالا کہ وہ اس معاملے میں غیر جانبدار رہیں گوکہ وہ بھی راجستھان کھو چکے تھے۔

انگریز انتہائی برق رفتاری سے فتوحات حاصل کرتے ہوئے آگے بڑھ رہے تھے۔ بالآخر ان فتوحات کے نتیجے میں مرہٹہ سلطنت کا خاتمہ ہوا اور مرہٹہ خود مختاری جاتی رہی۔ کھڑکی اور کورے گاؤں کے معرکوں میں پیشوا نے شکست کھائی، کچھ مزید چھوٹی موٹی جھڑپیں بھی ہوئیں جن کا مقصد پیشوا کو قید ہونے سے بچانا تھا۔ لیکن ان جھڑپوں اور سخت کوششوں کے باوجود پیشوا گرفتار ہوئے۔ گرفتار ہونے کے بعد انھیں منصب سے معزول کرکے کانپور کے پاس واقع بٹھور میں جاگیر دے دی گئی اور ان کے علاقہ کا بڑا حصہ بمبئی پریزیڈنسی میں شامل کر لیا گیا۔ مہاراجا ستارا کو ان کے علاقے کا حاکم بنا کر اس عملداری کو نوابی ریاست کا درجہ دیا گیا۔ تاہم سنہ 1848ء میں ان کی نوابی ریاست کو بھی لارڈ دلہوزی کی الحاق کی پالیسی کے تحت بمبئی پریزیڈنسی میں ضم کر لیا گیا۔ اسی طرح معرکہ سیتابلڈی میں بھونسلوں اور معرکہ مہیدپور میں ہولکروں نے بھی ہزیمت اٹھائی۔

## حاشیہ
### پاورقی حاشیے

## حوالہ جات

## کتابیات

* 
* {{Citation|title=A
* 
* 

زمرہ:1817ء کے تنازعات
زمرہ:1818ء کے تنازعات
زمرہ:برطانوی ایسٹ انڈیا کمپنی سے وابستہ جنگیں
زمرہ:برطانوی ہند کی جنگیں
زمرہ:برطانیہ عظمی کی جنگیں
زمرہ:مرہٹہ سلطنت سے وابستہ جنگیں
زمرہ:مملکت متحدہ کی جنگیں
زمرہ:ہندوستان میں 1817ء
زمرہ:ہندوستان میں 1818ء
زمرہ:ویکی ڈیٹا سے مختلف مختصر وضاحت
برہنگی

لباس نہ پہننے کی حالت کو **برہنگی** یا **ننگا پن** کہا جاتا ہے۔ جان بوجھ کر لباس پہننا انسانی فطرت ہے۔ انسان مختلف عناصر سے بچاؤ کے لیے کپڑے پہنتا ہے مثلاً سورج سے انسانی جلد کے رنگ کی حفاظت کے لیے اور ٹھنڈے موسم میں سردی سے بچنے کے لیے۔

## حوالہ جات

برہنگی
زمرہ:انسانی ارتقاء
زمرہ:برہنہ فن
زمرہ:ثقافت
زمرہ:معاشرتی علوم
زمرہ:ویکی ڈیٹا سے مطابقت رکھنے والی مختصر تفصیل
زمرہ:عریانیت پسندی
زمرہ:انسانی شہوانیت
زمرہ:ارتقائی حیاتیات
ایوان شہزادگان

تصغیر|مارچ 1941ء میں منعقد ایوان شہزادگان کی ایک نشست

**ایوان شہزادگان** (ہندی: नरेन्द्रमण्डल، انگریزی: Chamber of Princes) برطانوی ہندوستان کا ایک ادارہ جسے شہنشاہ جارج پنجم نے اپنے شاہی فرمان کے ذریعہ سنہ 1920ء میں قائم کیا تھا۔ ادارے کے قیام کا مقصد یہ تھا کہ ہندوستان کی نوابی ریاستوں کے حکمرانوں کو ایک ایسا پلیٹ فارم میسر آئے جہاں وہ اپنی ضرورتوں اور تقاضوں کو برطانوی ہند کی استعماری حکومت کے سامنے پیش کر سکیں۔ یہ ادارہ سنہ 1947ء میں برطانوی راج کے خاتمے تک قائم رہا۔

## سرسری نظر
حکومت ہند ایکٹ 1919ء کو شاہی منظوری ملنے کے بعد شہنشاہ جارج پنجم نے اپنے شاہی فرمان کے ذریعہ 23 دسمبر سنہ 1919ء کو ایوان شہزادگان کی بنیاد رکھی۔ انگریزوں نے ہندوستان میں برسوں سے یہ حکمت عملی اپنائی تھی کہ ہندوستان کے حکمرانوں کو باہم اور ساری دنیا سے علاحدہ رکھا جائے۔ اس پالیسی کے تحت انھوں نے سارے ہندوستان پر بآسانی قبضہ کر لیا تھا۔ تاہم جارج پنجم کے عہد حکومت میں اس پرانی پالیسی کو ختم کرنے کا فیصلہ کیا گیا اور ایوان شہزادگان کا قیام اسی فیصلے کے بعد عمل میں آیا۔

ایوان کی پہلی نشست 8 فروری 1921ء کو منعقد ہوئی جس میں ابتداً 120 ارکان حاضر تھے۔ ان میں سے 108 ارکان اہم ریاستوں سے متعلق تھے اور بذات خود موجود تھے جبکہ بقیہ بارہ ارکان مزید 127 ریاستوں کی نمائندگی کر رہے تھے، تاہم اس میں 327 چھوٹی ریاستوں کی نمائندگی نہ ہو سکی تھی۔ نیز ریاست بڑودا، ریاست گوالیار اور ریاست ہولکر جیسی کچھ اہم ریاستوں کے حکمرانوں نے اس ایوان میں شمولیت سے معذرت کر لی تھی۔

عموماً ایوان شہزادگان کی سال میں ایک ہی نشست ہوا کرتی جس کی صدارت گورنر جنرل ہند کرتے تھے، تاہم ایوان کی ایک مجلس قائمہ تشکیل دی گئی تھی جس کی سال بھر میں متعدد نشستیں ہوا کرتیں۔ ایوان کے ارکان مل کر ایک مستقل افسر کا انتخاب کرتے جو صدر ایوان کہلاتا اور وہ مجلس قائمہ کا بھی صدر ہوتا۔ ایوان کی یہ نشستیں سنسد بھون کے اس ہال میں منعقد ہوتی تھیں جہاں آج بھارتی پارلیمان کا کتب خانہ موجود ہے۔

## صدور
تصغیر|برطانوی ہندوستان کا نقشہ جس میں نوابی ریاستوں کو پیلے رنگ میں دکھایا گیا ہے

## حوالہ جات

## مزید پڑھیے
* S. M. Verma. . 
* 
* R. P. Bhargava, *The Chamber of Princes* (Northern Book Centre, 1991, 351 pp.) 
* Barbara N. Ramusack, *The Princes of India in the Twilight of Empire: Dissolution of a Patron-client System, 1914–1939* (Ohio State University Press, 1978)
* Ian Copland, *Princes of India in the Endgame of Empire, 1917-1947* (کیمبرج یونیورسٹی پریس, Cambridge Studies in Indian History & Society, 2002)

## مزید دیکھیے
* دربار
* ہندوستان کی نوابی ریاستیں

## بیرونی روابط

* Image of the chamber in session

زمرہ:حکومت برطانوی ہند
زمرہ:ہندستان کی نوابی ریاستیں
زمرہ:ہندوستان کی تاریخی مجالس قانون ساز
زمرہ:برطانوی ہندوستان کی مجالس قانون ساز
زمرہ:1947ء کی تحلیلات
زمرہ:1920ء کی تاسیسات
زمرہ:بھارت
زمرہ:تاریخ ہندوستان
سلطنت برار

**سلطنت برار** یا **عماد شاہی سلطنت** دکن کی سلطنتوں میں سے ایک سلطنت تھی جو بہمنی سلطنت کے بکھرنے کے بعد سنہ 1490ء میں وجود میں آئی۔

## تاریخ
### پس منظر
برار یا مراٹھی زبان کے مطابق و رہاڑ (वऱ्हाड) نام کی اصل کا علم نہیں ہے۔ ممکن ہے یہ مہابھارت میں مذکور دکن کی ایک مملکت ودربھ کی بگڑی ہوئی شکل ہو۔ تاہم حتمی طور پر کچھ کہنا محال ہے۔

اولین مستند ریکارڈ بتاتے ہیں کہ یہ علاقہ کبھی آندھرا یا سات واہن سلطنت کا حصہ تھا۔ بارہویں صدی عیسوی میں چالوکیہ کے سقوط کے بعد علاقہ برابر دیوگیری کے یادو کے زیر تسلط رہا اور تیرہویں صدی عیسوی کے اواخر میں جب مسلمانوں نے اس علاقہ کا رخ کیا تو یہ خطہ ان کے قبضے میں چلا گیا۔ سنہ 1348ء میں دکن میں بہمنی سلطنت قائم ہوئی تو خطہ برار سلطنت کے پانچ صوبوں میں سے ایک تھا۔ ان پانچوں صوبوں کے حاکم مختلف اور فوج علاحدہ تھی۔

سنہ 1478ء یا 79ء میں جب یہ علاقہ گاول اور ماہر نام سے دو ٹکڑوں میں تقسیم ہوا تو اس وقت سلطنت کی کمزوری ظاہر ہو گئی تھی تاہم بہمنی سلطنت اپنے سقوط تک لڑکھڑاتی ہوئی چلتی رہی۔

### سلطنت برار کا قیام
بہمنی سلطنت کے سقوط کے وقت سنہ 1490ء میں برار کے سابق گورنر اور موجودہ گورنر گاول فتح اللہ عماد الملک نے اپنی خود مختاری کا اعلان کر دیا اور سلطنت برار کے عماد شاہی سلسلہ کی بنیاد رکھی۔ نیز اپنی نئی تشکیل شدہ سلطنت میں ماہر کو بھی ضم کر لیا اور ایلچ پور کو اپنا پایہ تخت بنایا۔ عماد الملک اصلاً ایک کنڑ ہندو تھا، بچپن ہی میں سلطنت وجے نگر کے خلاف کسی مہم میں وہ قید ہو گیا اور ایک مسلمان کی حیثیت سے اس کی پرورش ہوئی۔ عماد الملک نے اپنی سلطنت قائم کرنے کے بعد گاول گڑھ اور نرنالا کے گرد بھی فصیل تعمیر کی۔

سنہ 1504ء میں عماد الملک کا انتقال ہوا اور علاء الدین ان کے جانشین ہوئے۔ علاء الدین نے اپنے عہد میں سلطان گجرات بہادر شاہ کی مدد سے احمد نگر کے حملوں کی مزاحمت کی۔

## حوالہ جات

## بیرونی روابط
* List of Sultans of Berar
*History of the Imad Shahi Kings of Berar

زمرہ:دکنی سلطنتیں
زمرہ:شیعہ شاہی سلاسل
زمرہ:ویکی ڈیٹا سے مختلف مختصر وضاحت
زمرہ:1490ء میں قائم ہونے والے ممالک اور علاقے

زمرہ:سابقہ سلطنت
بھارت چین سرحد

**بھارت چین سرحد** جسے لائن آف ایکچوئل کنٹرول  بھی کہا جاتا ہے، بھارت اور چین کے درمیان میں سرحدی حد بندی ہے۔ یہ بھارت کے زیر انتظام سابقہ نوابی ریاست جموں و کشمیر اور چین کے زیر انتظام علاقوں کے درمیان میں حد فاصل ہے۔

اسے لائن آف ایکچوئل کنٹرول کہنے کی دو عمومی وجوہات ہیں۔ تنگ نظری میں، یہ دونوں ممالک کے درمیان میں سرحد کے مغربی حصے میں لائن آف کنٹرول کی طرف اشارہ کرتی ہے اشارہ کرتی ہے۔ اس تناظر میں، چھوٹے سے غیر متنازع علاقے کے درمیاں میں ایل اے سی دونوں ممالک کے درمیان مؤثر سرحد بناتا ہے، ساتھ ساتھ مشرق میں (متنازع) میکموہن لائن بھی ہے۔ وسیع معنی میں، یہ اصطلاح مغربی کنٹرول لائن اور میکموہن لائن دونوں کا حوالہ دینے کے لیے استعمال کی جا سکتی ہے۔ ج وبھارت اور عوامی جمہوریہ چین کے درمیان میں موثر سرحد ہے۔
## جائزہ
پوری بھارت چین سرحد (مغربی ایل ای سی سمیت، درمیان میں چھوٹے غیر متنازع علاقے اور مشرق میں میکموہن لائن) 4,056&nbsp;کلومیٹر (2520&nbsp;میل) طویل ہے اور پانچ بھارتی ریاستوں: جموں و کشمیر، اتراکھنڈ، ہماچل پردیش، سکم اور اروناچل پردیش کو چین سے ملاتی ہے۔ چینی جانب، تبت خود مختار علاقہ ہے۔ یہ حد بندی 1962ء سے قبل شروع ہونے والے بھارت چین سرحدی تنازع جو 1993ء تک رہا، اس دوران میں جنگ بندی تک حد بندی رہی، بعد میں دونوں ممالک نے ایک تحریری معائدے کے تحت اسے لائن آف ایکچوئل کنٹرول کا نام دیا۔۔ البتہ، چینی ماہرین کا دعوی ہے کہ چینی وزیر اعظم چو این لائی سب سے پہلے ہندوستانی وزیر اعظم جواہر لعل نہرو کو مخاطب کرتے ہوئے ایک خط میں اس جملے کا استعمال 24 اکتوبر 1959ء کو کیا گیا تھا۔

اگرچہ چین اور بھارت کے درمیان میں کسی بھی سرکاری حد تک بات چیت نہیں ہوئی تھی، بھارتی حکومت آج بھی جانسن لائن 1865ء کی طرح اسی مغربی علاقے میں ایک حدبندی کا دعوی کرتی ہے، جبکہ چینی حکومت حدبندی کے طور پر 1899ء کی میکارتنی - میک ڈونللڈ لائن کی اسی طرح ایک سرحد مانتا ہے۔

## مزید دیکھیے
* اکسائی چن
* اروناچل پردیش
* لائن آف کنٹرول
* میکموہن لائن
* تبت

## حوالہ جات

### مآخذ
* Why China is playing hardball in Arunachal by Venkatesan Vembu, Daily News & Analysis, 13 مئی 2007
* Two maps of Kashmir: maps showing the Indian and Pakistani positions on the border.
* Some Interesting Photos Of India – China Borders Divya Bhaskar, 10 جولائی 2017

زمرہ:بھارت چین سرحد
زمرہ:بھارت میں 1962ء کی تاسیسات
زمرہ:جغرافیہ بھارت
زمرہ:چین بھارت تعلقات
زمرہ:چین بھارت جنگ
زمرہ:چین میں 1962ء کی تاسیسات
زمرہ:خود مختار بھارت
زمرہ:1962ء میں بین الاقوامی تعلقات
زمرہ:بین الاقوامی سرحدیں
زمرہ:صفحات مع گراف
زمرہ:چین کی سرحدیں
زمرہ:چھوٹے پیغام خانوں کا استعمال کرنے والے مضامین
زمرہ:پاکستان کے علاقائی تنازعات
زمرہ:چین کی جنگیں
زمرہ:تاریخ عوامی جمہوریہ چین
زمرہ:عوامی جمہوریہ چین کے علاقائی تنازعات
زمرہ:کشمیر
زمرہ:تاریخ ہندوستان
ادوم

بائیں|تصغیر|433x433پکسل|نقشہ: بادشاہت ادوم (سرخ رنگ میں) اپنے سب سے بڑی حدود میں ، . 600 قبل مسیح.
**ادوم** (، جدید&nbsp;*ʼEdōm* ، طبری&nbsp;*ʼEḏōm*&nbsp;; , lit.: "red"; اسور: *Udumi*; Syriac: ܐܕܘܡ) ایک قدیم ریاست تھی جو خطہ شرق اردن  میں  واقع تھی اس کے  شمال مشرق میں  موآب، وادی عربه  اس  کے مغرب میں  اور صحرائے عرب اس  کے جنوب اور مشرق میں واقع تھے ۔ اس  علاقے کا زیادہ تر حصہ  اب اسرائیل اور اردن کے درمیان تقسیم ہے . کانسی  دور اور آہنی دور کے سر زمین شام کے تحریری ذرائع میں ادوم ظاہر ہوتا رہا ہے ,جیسا کہ  عبرانی بائبل اور مصری  اور بین النہرین کے رودادوں و دستاویزات میں . عہَدِ عتيق  میں ، قریبی لفظ  نام **ادومیہ  **اس اسی خطہ کے چھوٹے سے مختلف علاقے کو کہا جاتا تھا **۔**

**ادوم** اور **ایدومیہ   ** دو  الگ لیکن متعلقہ اصطلاحات ہیں  جن کا تعلق ایک تاریخی  -مُتصل لیکن  الگ الگ آبادی سے ہے ، اگرچہ ملحقہ , وہ خطے جہاں تاریخ کے مختلف ادوار میں ادومی اور ایدومی لوگ رہتے رہے ہیں -  ادومیوں نے  پہلے  جدید اردن کے جنوبی علاقے ("یدوم") میں سلطنت قائم کی اور بعد میں   سلطنت یہودا  کے جنوبی حصوں("ایدومیہ", یا جدید جنوبی اسرائیل/صحرائے نقب ) کیجانب ہجرت کی - جب بابلیوں نے  یہوداہ کو پہلے کمزور اور پھر تباہ کیا 6 ویں صدی قبل مسیح میں -

## نوٹ

ادوم
زمرہ:اردن کی قدیم تاریخ
زمرہ:ایشیا کے سابقہ ممالک
زمرہ:سامی اقوام
زمرہ:عبرانی بائبل میں مذکور اقوام
زمرہ:عقبہ
زمرہ:قدیم سرزمین شام
زمرہ:مقامات تورات
زمرہ:کامنز زمرہ جس کا ربط ویکی ڈیٹا پر ہے
زمرہ:سابقہ مملکتیں
زمرہ:ویکی ڈیٹا سے مختلف مختصر وضاحت
زمرہ:کنعانی شخصیات
تالیت

تصغیر|تالیت

**تالیت** (، جدید عبرانی میں *تالِت*؛ سفاردی عبرانی اور لاڈینو میں *تالیت*، اشکنازی عبرانی اور یدش میں *تالیث*، جمع *تالیتوت*، *تالیثم*، *تالِثم*؛ طبری عبرانی میں ٹالیتھ/ٹیلایوتھ) ایک جھالَر نُما چادر ہے جو روایتی طور پر مذہبی یہودی اوڑھتے ہیں۔ تالیت میں مخصوص طور پر بل دیے گئے اور گانٹھ دئے گئے جھالر ہوتے ہیں جنھیں تزیتزیت کہا جاتا ہے اور چاروں کونوں سے منسلک کیا جاتا ہے۔ کپڑے والا حصہ ’’بیجید‘‘ (لباس) کہلاتا ہے اور عام طور پر اون یا کپاس سے بنایا جاتا ہے، اگرچہ ریشم کو بھی کبھی کبھی تالیت گدول کے لیے استعمال کیا جاتا ہے۔

اس اصطلاح میں ایک حد تک ابہام موجود ہے۔ اسے ’’تالیت کتان‘‘ سے  منسوب کر سکتے ہیں جسے لباس کے اوپر یا نیچے پہنا جاتا ہے اور عام طور پر ’’طزیتزیت‘‘ یا ’’تالیت گدول‘‘ کہا جاتا ہے، یہ ایک یہودی عبادت کی  چادر جو عبادت کے دوران بیرونی کپڑوں کے اوپر  پہنا جاتا ہے اسے صبح کی عبادت (شاچاریت) بھی کہا جاتا ہے اور یوم کپور کے دن تمام عبادات میں پہنا جاتا ہے۔

تالیت گڈول کے استعمال کی عمر کے بارے  مختلف روایات ہیں، حتی کہ  راسخ العقیدہ یہودیت  میں بھی مختلف روایات ہیں۔ کچھ برادریاں اسے بار متسواہ  سے پہننا شروع کردیتے ہیں ، (اگرچہ تالیت کتن  اسکول کی عمر سے پہلے ہی پہنا دیا جاتا ہے )۔ بہت سے اشکنازی حلقوں میں  تالیت گدول شادی کے بعد پہنا جاتا ہے اور  کچھ برادریوں میں  یہ شادی سے قبل شادی کے تحفے کے طور پہ  یا جہیز اور مہر کے بطور بھی روایتاً  دولہا کو پیش کیا جاتا ہے۔

## بائبل کا حکم
بائبل کسی بھی خاص شال یا تالیت کے پہننے کا حکم نہیں دیتا ، بلکہ یہ سمجھتا ہے کہ لوگ کسی قسم کا کپڑا  (شال) پہنیں تاکہ خود کو ڈھانپ سکیں اور ہدایت دیتا ہے کہ   بنی اسرائیل  جھالر کے کونے ( tzitzit) اس سے منسلک کر لیں (گنتی 15:38)، اس  لحاظ سے حکم دھراتا ہے کہ ’’تو اپنے اوڑھنی کے چاروں پلوں کو بل دیکر جھالر بنا لے جب تو  خود کو   ڈھکنے لگے‘‘ (استثنا 22:12). یہ اقتباسات جھالروں کی خاص قسم یا تعداد کے بارے کوئی وضاحت نہیں کرتے ۔ تزیتزیت باندھنے کی  اور اس کی  ساخت و ہيئت کے بارے روایات بائبل کے بعد ، رھبانی اصل کی ہیں اور اگرچہ تلمود  ان معاملات میں بحث کرتا ہے، قدرے مختلف روایات مختلف برادریوں میں نمودار ہوئیں ۔ تاہم بائبل تزیتزیت کے مقصد کو خاص طور پہ واضح کرتا ہے جس میں مذکور ہے کہ

’’ بنی اسرا ئیلیوں سے باتیں کرو اور اُن سے یہ کہو : دھاگے کے کئی ٹکڑوں کو ایک ساتھ باندھ کر انھیں اپنے لباس کے کو نے پر باندھو۔ ایک نیلے رنگ کا دھاگہ ہر ایک گچھے میں ڈال لو، تم انھیں اب سے ہمیشہ پہنو گے۔ 38

تم لوگ اُن گچھوں کو دیکھتے رہو گے اور خداوند کے تمام احکام یاد رکھو گے۔ ان کی تعمیل کرو گے اور تم اپنے جسم اور آنکھو ں کی خواہش کے سبب زنا کے گناہو ں کی وجہ سے گمراہ نہیں ہو گے۔39

 تم ہمارے تمام احکامات یاد رکھو گے اور اس پر عمل کرو گے اور تم اپنے خدا کے لیے مقدس رہو گے۔  40

 میں خداوند تمھارا خدا ہوں۔ میں ہوں جو تمھیں مصر سے باہر لا یا تا کہ میں تمہا را خدا ٹھہروں۔ میں خداوند تمہا را خدا ہوں۔ 41‘‘.

## حوالہ جات

زمرہ:تبرکات یہودیت
زمرہ:عبرانی الفاظ اور جملے
زمرہ:یہودی دائرۂ حیات
زمرہ:یہودی مذہبی لباس
زمرہ:ہلاخاہ میں مستعمل عبرانی الفاظ اور جملے
مرہٹہ میسور جنگ

**مرہٹہ میسور جنگ** اٹھارویں صدی عیسوی میں مملکت میسور اور مرہٹہ سلطنت کے درمیان میں پیش آئی۔ جنگ کا آغاز فروری 1785ء میں ہوا۔ دوسری اینگلو میسور جنگ (1780ء – 1784ء) کے بعد حاکم میسور ٹیپو سلطان نے مرہٹوں کے جارحانہ اقدامات کو بھانپ لیا تھا۔ میسور کے ساتھ سابقہ معرکوں میں نظام حیدرآباد اور مرہٹے دونوں نے اپنے بہت سے علاقے کھو دیے تھے، چنانچہ انھیں واپس حاصل کرنے لیے اس وقت مرہٹوں نے نظام حیدرآباد سے فوجی اتحاد کر لیا تھا۔

ان دونوں سلطنتوں کو جو خطے درکار تھے ان کی واپسی آسان نہیں تھی کیونکہ سلطنت میسور نے ان کے دفاع کا مضبوط بندوبست کر رکھا تھا۔ چنانچہ مرہٹوں نے برطانوی ایسٹ انڈیا کمپنی سے مدد طلب کی لیکن نئے گورنر جنرل ہند لارڈ چارلس کارن والس کی نافذ کردہ غیر جانبدارانہ پالیسی نے اس تنازع میں کمپنی بہادر کی شرکت کو ناممکن بنا دیا تھا۔ اس مرہٹہ میسور جنگ کے آخری معرکے میں مرہٹوں نے سخت ہزیمت اٹھائی اور نتیجتاً جنگ کا اختتام ہوا۔ یہ آخری اور فیصلہ کن معرکہ جنوری 1787ء میں محاصرہ بہادر بندہ کے دوران میں پیش آیا۔ اس شکست کے بعد فتحمند مملکت میسور کو معاہدہ امن کی دعوت دی گئی جسے ٹیپو سلطان نے قبول کر لیا اور یوں اپریل 1787ء کو معاہدہ گجیندر گڑھ وجود میں آیا اور فریقین نے اس پر اپنے دستخط ثبت کیے۔

## بعد از جنگ معاہدہ
اپریل 1787ء کو معاہدہ گجیندر گڑھ کی تکمیل پر مرہٹہ میسور جنگ کا اختتام ہوا۔ اس معاہدہ کی رو سے ٹیپو سلطان میسور کو اڑتالیس لاکھ روپئے دینے کا پابند کیا گیا، یہ مرہٹوں کے جنگی اخراجات تھے۔ نیز معاہدہ کی رو سے سالانہ بارہ لاکھ روپے اور حیدر علی کے عہد میں جو علاقے فتح کیے گئے تھے انھیں واپس کرنا تھا۔ نیز ٹیپو نے مرہٹوں کا قرض بھی چکا دیا جو چار سال کے نذرانے کے طور پر باقی تھا۔

## حوالہ جات

* Duff, James Grant. ''A history of the Mahrattas'', Volume 2
* Kumar, Raj. ''Essays on modern India''
* Sen, Sailendra Nath. ''Anglo-Maratha relations, 1785-96''

زمرہ:1786ء کے تنازعات
زمرہ:1787ء کے تنازعات
زمرہ:مرہٹہ سلطنت سے وابستہ جنگیں
زمرہ:مملکت میسور کی جنگیں
زمرہ:ہندوستان میں 1786ء
زمرہ:ہندوستان میں 1787ء
زمرہ:تاریخ ہند کے نامکمل مضامین
زمرہ:ویکی ڈیٹا سے مطابقت رکھنے والی مختصر تفصیل
سلطنت بیدر

**سلطنت بیدر** یا **برید شاہی سلطنت** دکن کی سلطنتوں میں سے ایک سلطنت جو بہمنی سلطنت کے بکھر جانے کے بعد عہد وسطیٰ کے جنوبی ہند میں قائم ہوئی۔

## تاریخ
سنہ 1492ء میں قاسم برید اول نے سلطنت بیدر کی بنیاد رکھی، قاسم برید اصلاً ترکی غلام تھے۔  اول اول وہ بہمنی سلطان محمد شاہ سوم کے دربار سے منسلک ہوئے اور سرنوبت (سپہ سالار) کے عہدے سے سرفراز کیے گئے۔ لیکن کچھ ہی عرصے بعد انھیں بہمنی سلطنت کا میر جملہ (وزیر اعظم) بنا دیا گیا۔ محمود شاہ بہمنی (ح۔ 1482ء تا 1518ء) کے عہد حکومت میں قاسم برید کا ستارہ اقبال انتہائی عروج پر تھا اور وہ عملاً بہمنی سلطنت کے سیاہ سفید کے مالک بن گئے تھے۔ سنہ 1504ء میں ان کی وفات کے بعد ان کے فرزند امیر برید اول میر جملہ کے منصب پر فائز ہوئے اور عملاً بہمنی سلطنت کے مختار کل بنے رہے۔

سنہ 1518ء میں محمود شاہ بہمنی کی وفات کے بعد یکے بعد دیگرے چار سلطان تخت پر بیٹھے لیکن وہ سب امیر برید کے ہاتھوں میں محض کٹھ پتلی تھے۔ سنہ 1527ء میں جب بہمنی فرماں راو کلیم اللہ بیدر چلے گئے تو امیر برید ظاہراً بھی مختار کل بن گئے لیکن اپنی وفات تک انھوں نے کبھی کسی شاہی خطاب کو نہیں اپنایا۔ سنہ 1542ء میں امیر برید کے بعد ان کے فرزند علی برید اول جانشین ہوئے۔ برید شاہی سلطنت میں علی برید پہلے حکمران تھے جنھوں نے شاہ کا لقب اختیار کیا۔ جنوری سنہ 1565ء میں علی برید نے وجے نگر سلطنت کے خلاف دکن کے تمام سلاطین کو متحد کرکے اس پر لشکر کشی کی اور معرکہ تالی کوٹ سے کامیاب و کامران لوٹے۔ پینتالیس برس حکومت کرنے کے بعد سنہ 1580ء میں ان کی وفات ہوئی تو ان کے فرزند ابراہیم برید جانشین ہوئے اور ابراہیم کے بعد علی برید کے چھوٹے فرزند قاسم برید دوم تخت سلطنت پر متمکن ہوئے۔ قاسم برید دوم کی وفات کے بعد سنہ 1591ء میں ان کے شیرخوار فرزند علی برید دوم کو تخت پر بٹھایا گیا لیکن جلد ہی ان کے ایک عزیز امیر برید دوم نے انھیں معزول کر دیا۔ سنہ 1601ء میں امیر برید دوم کو بھی انہی کے عزیز مرزا علی برید نے تخت سے اتار دیا۔ 1609ء میں ان کے بعد آخری فرماں روا امیر برید سوم تخت نشین ہوئے۔ امیر برید نے 1616ء میں ملک امبر کی قیادت میں مغلوں سے جنگ کی۔ سنہ 1619ء میں سلطان بیجاپور ابراہیم عادل شاہ دوم نے امیر برید کو شکست دی اور بعد ازاں بیدر سلطنت بیجاپور میں ضم ہو گیا۔ امیر برید سوم اور ان کے فرزندوں کو بیجاپور لے جایا گیا جہاں وہ سب نظر بند رہے۔ 

## حوالہ جات

## مآخذ
* 
* 
* 
* 

## نگارخانہ

File:Entrance to the Bidar Fort.JPG|
File:Frescoed calligraphy.jpg|
File:Chaukhandi_bidar.jpg|
File:BIADR FORT (inside view garden).jpg|
File:Fort Garden bidar.jpg|
File:Barid Shahi 05.jpg|
File:Barid Shahi 04.jpg|
File:Barid Shahi 03.jpg|


زمرہ:تاریخی ترک ریاستیں
زمرہ:جنوبی ایشیا کے سابقہ ممالک
زمرہ:دکنی سلطنتیں
زمرہ:سابقہ فرماں روائیاں
زمرہ:سنی شاہی سلاسل
زمرہ:شیعہ شاہی سلاسل
زمرہ:ویکی ڈیٹا سے مختلف مختصر وضاحت
زمرہ:1489ء میں قائم ہونے والے ممالک اور علاقے
سید علی اکبر

**سید اکبر علی** (پیدائش 1890ء، حیدرآباد، آندھرا پردیش) کیپٹن سید محمد کے گھر پیدا ہوئے۔ ان کے والد کیپٹن سید محمد ریاست حیدرآباد کی پیگاہ فوج کے کمانڈر تھے جبکہ اولمپکس ٹینس کھلاڑی سید محمد ہادی ان کے بھائی تھے۔ سید علی اکبر 16 اکتوبر 1890 کو حیدرآباد میں پیدا ہوئے اور انھوں نے اپنی ابتدائی اور ثانوی تعلیم مدرسہ عالیہ سے حاصل کی۔ اپنی دسویں جماعت کی تعلیم مکمل کرنے کے بعد وہ بمبئی میں منتقل ہو گئے اور انٹرمیڈیٹ کی تعلیم ولسن کالج سے مکمل کی۔ 1912 میں جب وہ اپنے بی۔اے کے آخری سال میں تھے، تو نظام کی حکومت نے انگلینڈ میں پڑھنے کے لیے ریاستی حکومت کی طرف سے اسکالرشپ کی منظوری دے دی۔ 1912 سے 1916 تک، انھوں نے پیٹر ہاؤس، کیمبرج میں تاریخ، سیاسیات اور معاشیات کے مضامین پڑھے۔ کیمبرج یونیورسٹی میں اقتصادیات میں (امتیازی سند کا امتحان) اپنا ایم-اے مکمل کرنے کے بعد، آپ حیدرآباد واپس آ گئے۔

## عملی زندگی
1916 میں انھوں نے نظام کالج میں تاریخ اور اقتصادیات کے قاری کی حیثیت سے گورنمنٹ سروس میں شمولیت اختیار کی۔ 1917 میں انھیں ڈائریکٹر ایجوکیشن سر روس مسعود کی جانب سے حیدرآباد ریاست میں محکمہ تعلیم کے ڈویژنل انسپکٹر آف اسکول کی نوکری کی پیشکش کی گئی۔ آپ نے 1918 سے 1947 کے درمیان میں اسکولوں کے ڈویژن انسپکٹر، ڈپٹی ڈائریکٹر تعلیم، نظام کالج کے پرنسپل اور ڈائریکٹر ایجوکیشن کے طور پر خدمات سر انجام دیں۔
اپنے دور ملازمت میں انھوں نے 1927 میں لندن میں منعقد ہونے والی شاہی ریاستی کانفرنس میں ریاست حیدرآباد کی نمائندگی کی اور اس کے بعد جرمنی کا دورہ کیا اور 1930 میں جرمن اسکول سسٹم کتاب شائع کی۔
1947ء میں ڈائریکٹر ایجوکیشن کے طور پر وہ ریٹائر ہوئے۔

1948ء میں حیدرآباد ریاست کے زوال کے فوراً بعد حیدرآباد کے نئے گورنر میجر جنرل جے این چودھری نے انھیں ریاست کے مختلف اضلاع میں مسلمانوں کے خلاف ہونے والے ظلم وضبط کی تحقیقات کے لیے تین رکنی کمیٹی میں ان کو نامزد کیا۔ سید اکبر علی نے اس کمیٹی میں سات ماہ تک کام کر کے گورنر کو جامع رپورٹ پیش کی۔

انھیں 1949 میں انڈیا کے پہلے ایوننگ کالج کے پرنسپل کے طور پر مقرر کیا گیا جس میں انھوں نے 1953 تک اپنی خدمات سر انجام دیں۔
بعد میں ان کو نئے قائم شدہ کالج انوار العلوم میں اعزازی پرنسپل کے طور پر تعینات کیا گیا، جس کا بنیادی مقصد غریب مسلمان طلبہ کی تعلیمی ضروریات کو پورا کرنا تھا۔ سید اکبر علی نے 15 سال تک اس کالج میں اپنی خدمات فراہم کیں۔

## حوالہ جات

زمرہ:1890ء کی پیدائشیں
زمرہ:بھارتی مسلم شخصیات
زمرہ:اساتذہ بھارتی تعلیم گاہیں
زمرہ:غیر موجود سال وفات
زمرہ:جامعہ عثمانیہ کا تدریسی عملہ
زمرہ:بیسویں صدی کے ہندوستانی مسلمان
زمرہ:پیٹر ہاؤس، کیمبرج کے فضلا
مغفور احمد اعجازی

**مغفوراحمد اعجازی** (1900ء – 1966ء) بہار سے تعلق رکھنے والے بھارتی سیاست دان تھے۔ اعجازی 3 مارچ 1900ء کو ضلع مظفرپور کے بلاک سکرا کے گاؤں دلیولی میں پیدا ہوئے۔ ان کے والد مولوی حفیظ الدین حسین اور دادا حاجی امام بخش زمیندار تھے۔ ان کی والدہ کا نام محفوظ النساء تھا۔ ان کے نانا ریاست حسین سمیتری کے مشہور وکیل تھے۔

## ابتدائی تعلیم
اعجازی نے سب سے پہلے مذہبی تعلیم کے لیے مدرسہ امدادیہ اور پھر نارتھ بروکی زلااسکول میں داخلہ لیا لیکن ان کو وہاں سے رولا ایکٹ کے مقابل آنے پر نکال دیا گیا۔ انھوں نے پوسا ہائ اسکول سے میٹرک کا امتحان پاس کیا اور بی این کالج پٹنہ میں اعلیٰ تعلیم کے لیے داخل ہوئے۔

## نکاح
اعجازی کی شادی اپنے ماموں مولوی عبد القاسم کی بیٹی عزیز الفاطمہ سے ہوئی۔ ان کی شادی میں کھڈی کا رواج چلا جس کے بعد دولہا دلہن کے لیے ہاتھ پر بنے کھڈی کے کپڑے پہننے کا رواج بن گیا۔

نکاح کے بعد انھوں نے آزادی کی جدوجہد کے لیے عوامی اجلاس میں شمولیت اختیار کی۔

## تحریک جنگ آزادی
اعجازی نے تعلیم کو خیر باد کہا اور 1921ء میں مہاتما گاندھی کے ساتھ عدم تعاون کی تحریک میں حصہ لیا۔ آزادی کی تحریک کے تمام واقعات میں فعال حصہ لینے کے بعد انھوں نے انگریزی لباس اور مضامین کا مقاطعہ کر دیا۔
اپنی انفرادی حیثیت میں سیتا گڑھ میں سائمن کمیشن اور حزب اختلاف کی مخالفت کی۔

انھوں نے رضاکاروں، رامیان مینڈلی، چرکھا سمیتی اور قانون نجات وغیرہ منظم کر کے برطانوی راج کے خلاف عوام کو متحرک کیا اور موٹھیا تحریک کے ذریعے آزادی جدوجہد کے لیے فنڈ جمع کیا۔
موٹھیا کا مطلب ہے ہر کھانے کی تیاری سے پہلے آزادی کے فنڈ کے لیے مٹھی بھر کھانا الگ کرنا۔

اعجازی کے دائرہ کار میں شمالی بہار تھا۔ وہاں ایک دلچسپ واقعہ پیش آیا۔ انھوں نے اپنی بہن سے موٹھیا کا مطالبہ کیا۔ ان کی بہن کے انکار پر انھوں نے کھانا تو ایک طرف، پانی پینے سے بھی منع کر دیا یہاں تک کہ ان کی بہن نے موٹھیا کے لیے فنڈ نکال کر دیا۔ اس سے پتہ چلتا ہے کہ وہ اپنے اصول کے کتنے پکے تھے۔

## حوالہ جات

زمرہ:1900ء کی پیدائشیں
زمرہ:1966ء کی وفیات
زمرہ:انڈین نیشنل کانگریس کے سیاست دان
زمرہ:برطانوی ہند کے قیدی اور زیر حراست افراد
زمرہ:بیسویں صدی کے بھارتی سیاست دان
زمرہ:بیسویں صدی کے بھارتی شعرا
زمرہ:بھارتی اردو شعرا
زمرہ:بھارتی اسکولوں و کالجوں کے بانیان
زمرہ:بھارتی مسلم شخصیات
زمرہ:بہاری سیاست دان
زمرہ:مظفرپور کی شخصیات
زمرہ:بہار سے آزادی ہند کے فعالیت پسند
زمرہ:آزادی ہند کے فعالیت پسند
زمرہ:بھارتی انقلابی
زمرہ:بیسویں صدی کے ہندوستانی مسلمان
قلعہ رائے گڑھ

**قلعہ رائے گڑھ** ایک پہاڑی قلعہ جو صوبہ مہاراشٹر کے ضلع رائے گڑھ میں واقع ہے۔ شیواجی نے اس قلعہ کو تعمیر کروایا تھا اور سنہ 1674ء میں جب شیواجی کی مرہٹہ سلطنت کے بادشاہ کی حیثیت سے تاج پوشی ہوئی تو انھوں نے اس قلعہ کو اپنی سلطنت کا پایہ تخت قرار دیا۔ مرہٹہ سلطنت کی سرحدیں آہستہ آہستہ مغربی اور وسطی ہند تک پھیل گئیں۔

یہ قلعہ سطح سمندر سے 820 میٹر (2700 فٹ) بلندی پر ہے اور سہیادری سلسلہ کوہ پر واقع ہے۔ قلعہ تک پہنچنے کے لیے تقریباً سترہ سو سینتیس سیڑھیاں چڑھنی پڑتی ہیں۔ تاہم اب قلعہ تک پہنچنے کے لیے فضا میں معلق ریل بنائی گئی ہے جس کی مدد سے محض دس منٹ میں قلعے کے اوپر پہنچا جا سکتا ہے۔ سنہ 1818ء میں انگریزوں نے اس قلعہ پر قبضہ کیا اور اسے لوٹنے کے بعد تاراج کر دیا تھا۔

## تاریخ
مرہٹہ سلطنت کے بانی شیواجی نے سنہ 1656ء میں اس قلعے پر قبضہ کیا تھا۔ ان سے پہلے یہ قلعہ رائیری کہلاتا تھا اور سلطان بیجاپور کے باج گزار چندر راؤ مورے کے زیر تسلط تھا۔ شیواجی نے قلعہ حاصل کرنے کے بعد اس کی تجدید کی، اسے مزید وسیع کیا اور اس کا نام بدل کر **رائے گڑھ** (بادشاہ کا قلعہ) رکھا۔ بعد ازاں یہ قلعہ شیواجی کا پایہ تخت بھی بنا۔

پاچاڑ اور رائے گڑھ واڑی نامی دو گاؤں رائے گڑھ قلعہ کے دامن میں واقع ہیں اور یہ دونوں گاؤں مرہٹہ سلطنت کے عہد حکمرانی میں انتہائی اہم خیال کیے جاتے تھے۔ رائے گڑھ قلعہ کی اصل چڑھائی پاچاڑ گاؤں ہی سے شروع ہوتی ہے۔ چھترپتی شیواجی کے عہد میں دس ہزار گھڑ سواروں پر مشتمل فوج پاچاڑ گاؤں میں ہمیشہ تیار رکھی جاتی تھی۔

چندر راؤ مورے سے قلعہ رائیری حاصل کرنے کے بعد شیواجی نے رائے گڑھ سے دو میل دور ایک اور قلعہ لنگانا بھی بنوایا۔ قلعہ لنگانا عموماً قیدیوں کو رکھنے کے لیے استعمال ہوا کرتا تھا۔

## نگار خانہ

File:Raigad fort towers.jpg|
File:Chatrapati Shivaji Maharaj at Raigad.JPG|
File:Raigad fort long view.jpeg|
File:RaigadFort1.jpg|
File:RaigadFort2.jpg|
File:Raigad Fort Plateau.JPG|
File:RaigadFort3.jpg|
File:RaigadFort4.jpg|
File:RaigadFort7.jpg|
File:Raigad Fort Inscription.JPG|
File:MarathaCanon.jpg|
File:Opes of Raigad Ropeway.JPG|
File:LegalAdvisorsHouses.jpg|
File:Raigad gangasagar and takmak tok.jpg|
File:Raigad ropeway.JPG|
File:Raigad front towers.jpg|
File:Raigad Maha Darwaja.jpg|
File:Darwaja (The Gate).jpg|
File:Shivaji-Maharajs-Samadhi-in-Raigad.jpg|
File:RaigadFort6.jpg|
File:Shivaji Maharaj Raigad.jpg|
File:Raygad Map.JPG|
File:Rajad's information.jpg|
File:Raigad Information.JPG|
File:Hiroji step.JPG|
File:Shilalekh on Raigad.jpeg|
File:Bajarpeth and Nagarkhana.jpeg|
File:Main Door shape of Raigad fort.JPG|
File:Statue of Shivaji Maharaj.JPG|
File:Ganga sagar talav.JPG|


## حوالہ جات

## بیرونی روابط

* Raigad Fort Photos & Information (Travel Guide)
* http://www.amazingmaharashtra.com/2012/08/raigad.html
* Raigad Fort Trek
* Raigad Fort Pictures
* (Raigad Fort Place to See)

زمرہ:بھارت کے سابقہ آباد مقامات
زمرہ:سابقہ ہندوستانی پایۂ تخت
زمرہ:ضلع پونہ کے سیاحتی مقامات
زمرہ:ضلع رائے گڑھ کے قلعے
زمرہ:مرہٹہ سلطنت کی عمارات و ساخات
زمرہ:ہندوستان میں سولہویں صدی کے قلعے
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
کرومیئم

**کرومیئم** یا **کرومیئم** (انگریزی: Chromium) ایک کیمیائی عنصر ہے جو دھاتی خصوصیات رکھتا ہے۔ علم کیمیا میں اسے Cr سے ظاہر کیا جاتا ہے۔ اس کا جوہر عدد 24 ہے یعنی اس کے ہر جوہر میں 24 اولیہ ہوتے ہیں۔ دوری جدول کے چھٹے گروپ میں یہ پہلا عنصر ہے۔ یہ ایک سخت دھات ہے لیکن پھوٹک ہوتی ہے۔ اس پر نہایت عمدہ پالش کرنا ممکن ہے۔ اس پر بہت جلدی زنگ نہیں لگتا۔ کرومیئم 1900 ڈگری سینٹی گریڈ پر بھی نہیں پگھلتا۔ یونانی زبان میں کروما کا مطلب ہے رنگ۔ کرومیئم کے مرکبات عموماً شوخ رنگوں کے ہوتے ہیں۔ یہ اسٹین لیس اسٹیل کی تیاری میں بڑی کثرت سے استعمال ہوتا ہے۔ دنیا بھر میں استعمال ہونے والے کرومیئم کا 85% اسٹین لیس اسٹیل کی تیاری اور کرومیئم کی ملمع کاری (chrome plating) میں خرچ ہوتا ہے۔
کرومیئم کو انسانی صحت کے لیے نقصان دہ نہیں سمجھا جاتا مگر جب کرومیئم کی تکسیدی حالت 6+ ہوتی ہے تو اس کے مرکبات نہ صرف زہریلے ہوتے ہیں بلکہ کینسر کا سبب بھی بن سکتے ہیں۔
بائیں|تصغیر|ایستادہ|کچ دھات کروکولائٹ (PbCrO<sub>4</sub>)
تصغیر|بائیں|ایستادہ|کچ دھات کرومائٹ
## نام
### انگریزی (کرومیئم)
* کروم = رنگ
* یئم = عنصر
### اردو (کرومیئم)
* رنگ + صر (عن**صر**)

## طبعی خصوصیات
ایلومینیئم کی طرح کرومیئم پر بھی ہوا کی آکسیجن کے عمل سے ایک سطحی زنگ کی تہ بن جاتی ہے جس میں سے آکسیجن گذر نہیں سکتی۔ اس طرح نیچے کے ایٹموں کو زنگ نہیں لگتا۔ یہ تہ passivation layer کہلاتی ہے۔ جس طرح زنگ پورے لوہے کو کھا جاتا ہے ویسا ایلومینیئم اور کرومیئم میں ممکن نہیں۔

اگر ٹمپریچر 38 ڈگری سنٹی گریڈ سے زیادہ ہو تو کرومیئم طاقتور مقناطیس پر چپک سکتا ہے یعنی paramagnetic بن جاتا ہے۔

## فراوانی
دنیا میں سب سے زیادہ پائے جانے والے عناصر کی فہرست میں کرومیئم کا نمبر 22 واں ہے۔ زیادہ تر یہ کچ دھات کرومائیٹ کی شکل میں پایا جاتا ہے۔ سمندری پانی کے مقابلے میں پینے کے پانی میں کرومیئم کی مقدار دس گنا زیادہ ہوتی ہے۔
پاکستان میں کوئٹہ کے نزدیک کالا باغ کے علاقے میں کرومائٹ کی کانیں ہیں۔

## ہم جا
قدرتی کرومیئم میں 83.789% کرومیئم52 ہوتا ہے۔ باقی 53Cr اور 54Cr پر مشتمل ہوتا ہے۔

## مزید دیکھیے
* وینیڈیئم
* ٹائی ٹینیئم
* تانبا
* چاندی
* سونا
* دھاتوں کی عمل پذیری

زمرہ:عناصر
زمرہ:دھاتیں
زمرہ:کیمیا
زمرہ:پیشہ وری سلامتی و صحت
زمرہ:غذائی معدنیات
زمرہ:کیمیائی عناصر
زمرہ:منتقلی دھاتیں
زمرہ:یونانی مستعار الفاظ
شنیوار واڑہ

**شنیوار واڑہ** صوبہ مہاراشٹر کے شہر پونہ میں واقع ایک تاریخی قلعہ نما عمارت ہے جو سنہ 1732ء میں تعمیر ہوئی۔ اس عمارت کی اصل تاریخی اہمیت یہ ہے کہ یہ 1818ء تک مرہٹہ سلطنت کے پیشواؤں کا پایہ تخت تھی۔ 1818ء میں تیسری اینگلو مرہٹہ جنگ میں برطانوی ایسٹ انڈیا کمپنی کے ہاتھوں شکست کھانے کے بعد پیشوا کو ملک بدر کر دیا گیا تھا۔ مرہٹہ سلطنت کے دور عروج یعنی اٹھارہویں صدی عیسوی میں یہ عمارت ہندوستانی سیاست کا مرکز تصور کی جاتی تھی۔

بد قسمتی سے سنہ 1828ء میں عمارت کا بڑا حصہ آتش زدگی کی وجہ سے برباد ہو گیا تاہم جو حصہ بچا رہا اسے اب تک ایک سیاحتی مقام کی حیثیت سے باقی رکھا گیا ہے اور اس کی مناسب دیکھ بھال کا انتظام ہے۔

## تاریخ
شنیوار واڑہ اصلاً مرہٹہ سلطنت کے پیشواؤں کی سکونت کے لیے تعمیر شدہ سات منزلہ مرکزی عمارت تھی۔ اس پوری عمارت کو پتھروں سے تعمیر کیا جانا تھا لیکن ابھی پہلی یا دوسری منزل ہی مکمل ہوئی تھی کہ مرہٹہ سلطنت کے پایہ تخت ستارا کے لوگوں نے چھترپتی شاہو کی خدمت میں عرض گزاری کہ پتھروں کی عمارت بنانے کی اجازت اور تعمیر صرف چھترپتی کے اختیار میں ہیں، پیشواؤں کو اس کی اجازت نہیں ہے۔ چنانچہ چھترپتی کے دربار سے باضابطہ شاہی فرمان جاری ہوا جس میں پیشوا کو ہدایت دی گئی کہ عمارت کا باقی ماندہ حصہ پتھروں کی بجائے اینٹوں سے بنایا جائے، فرمان کی تعمیل ہوئی اور بقیہ حصہ اسی طرز پر تعمیر ہوا۔ تقریباً نوے برس بعد جب انگریزوں نے اس عمارت پر ہلہ بولا تو اوپر کی چھ منزلیں منہدم ہو گئیں اور صرف پتھروں سے تعمیر شدہ حصہ باقی رہا۔ چنانچہ اب شنیوار واڑہ کا صرف یہی حصہ باقی ہے اور آج بھی پونہ کے پرانے شہر میں یہ تاریخی عمارت مرجع خلائق ہے۔

## حوالہ جات

زمرہ:1732ء میں مکمل ہونے والی عمارات و ساخات
زمرہ:بھارت میں شاہی رہائش گاہیں
زمرہ:پونے کی عمارات و ساخات
زمرہ:ضلع پونہ کے قلعے
زمرہ:مرہٹہ سلطنت کی عمارات و ساخات
زمرہ:کامنز زمرہ جس کا ربط ویکی ڈیٹا پر ہے
زمرہ:بھارت میں مبینہ آسیب زدہ مقامات
زمرہ:پونے میں سیاحتی مقامات
زمرہ:ویکی ڈیٹا سے مختلف مختصر وضاحت
زمرہ:بھارت میں عمارات و ساخات
زمرہ:1820ء کی دہائی میں منہدم عمارات و ساخات
زمرہ:گڑھ
زمرہ:مرہٹہ سلطنت
بدصورت قانون

1700 کی پہلی دہائی کے وسط سے  1974 تک امریکا بھر میں ایک قابل نفرت ”بدصورت“ قانون موجود تھا۔ اس بدصورت قانون  یا Ugly Laws کے نام سے مشہور قانون کے تحت معذور افراد کے عوامی مقامات پر آنے پر پابندی تھی۔ ۔

## مزید دیکھیے

## حوالہ جات

زمرہ:امتیاز
زمرہ:تاریخ ریاستہائے متحدہ
زمرہ:ریاستہائے متحدہ کی قانونی تاریخ
زمرہ:ریاستہائے متحدہ کی معاشرتی تاریخ
پنتکست

مسیحی تہوار **پینتی کوست** یا **خمسِین عیدِ صعود** یعنی یسوع مسیح  کے زندہ ہونے کے پچاسویں روز اور آسمان پر جانے کے دسویں دن منایا جاتا ہے۔ اِس روز حوارینِ مسیح پر روح القدس کا نزول ہوا۔ "پینتی کوست" یونانی زبان کا لفظ ہے جس کے معنی ہیں "پچاسواں"۔

## پرانا عہد نامہ
بنی اسرائیل عیدِ فسح کے بعد پچاسویں روز اس تہوار کو مناتے۔ اِسے "ہفتوں کی عید" بھی کہا جاتا ہے۔ ربَیوں کی روایت کے مطابق اِسے "پچاسویں دِن کی عید" بھی کہا جاتا ہے۔
## نیا عہد نامہ
بائبل مقدس کے نئے نامہء کے مطابق پینتی کوست کا تہواراہل ابرہام، اضحاق اوریعقوب سے لے کر غیر قوموں کے لیے مخلصی کا موقع فراہم کرتاہے۔عیدِ پینتی کوست پرانے نامہء کی ایک پیشین گوئی کی تکمیل ہے(یوایل 2: 28-32) اور یسوع مسیح کے وعدے کی تکمیل (انجیل بمطابق یوحنا رسول 14واں باب)۔
پینتی کوست کا تہوار نا صرف یہودیوں بلکہ پوری دنیا کے لیے خدا کے عالمگیرمنصوبہءِ نجات کو پیش کرتا ہے۔ 
### پہلی پنتکست کا محل وقوع
ملاحظہ ہو، رسولوں کے اعمال کی کتاب 2باب

## اپاکرفا/رومن کیتھولک کی فہرست کتبِ مقدسہ
طوبیاہ کی کتاب اور 2 مکابین
## عبادتی تقریبات
### مشرقی کلیسیائیں
مشرقی راسخ الاعتقاد کلیسیاؤں میں عید قیامت المسیح کے یہ پینتی کوست ایک بڑا تہوار ہے۔ رات بھر کی عبادات منعقدکی جاتیں ہیں اور گِرجاگھروں کو پھولوں سے سجایا جاتا ہے۔
### مغربی کلیسیائیں
مغربی کلیسیاؤں میں پینتی کوست کے تہوار پر سرخ رنگ پہنا اور آویزاں کیا جاتاہے جو آگ کے شعلہ کی سی پھٹتی ہوئی غیر زبانوں کے نزول کو ظاہر کرتاہے۔

### روزے، بپتسمے اور استحکام

## Classical compositions for Pentecost
 
## Customs and traditions

## تاریخ اور عوامی تعطیل

## مزید دیکھیے

* Acts 2
* Pentecontad calendar

## حواشی

## حوالہ جات

## بیرونی روابط

* Pentecost on RE:Quest
* A collection of 22 prayers for Pentecost
* "Pentecost" article from the Catholic Encyclopedia
* "Pentecost" article from the یہودی دائرۃ المعارف
* Feast of Pentecost Greek Orthodox Archdiocese
* Explanation of the Feast from the *Handbook for Church Servers* (*Nastolnaya Kniga*) by Sergei V. Bulgakov
* The Main Event: The Church Takes Center Stage from http://www.eagleslanding.org/ Eagle's Landing First Baptist Church in McDonough, Georgia.

زمرہ:عہد نامہ جدید کے یونانی الفاظ اور جملے
زمرہ:پہلی صدی میں مسیحیت
زمرہ:مسیحی اصطلاحات
زمرہ:ایسٹر کی تاریخ پر مبنی تعطیلات
زمرہ:جون کی تقریبات
زمرہ:مئی کی تقریبات
زمرہ:شبوعوت
زمرہ:رسولوں کے اعمال
زمرہ:روح القدس
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:تعطیلات
زمرہ:یسوع مسیح
زمرہ:پیر
زمرہ:بائبلی موضوعات
زمرہ:مسیحی الٰہیات
زمرہ:ایسٹر تاریخ
زمرہ:لوک تہوار
بئرمیمون

مکہ مکرمہ کے ایک کنویں کا نام جس کا محل وقوع مسجد الحرام اور منیٰ کے درمیان منیٰ سے قریب تر قرار دیا جاتا ہے۔ طبری نے اس کنویں کے مقام پر158ھ،775ء میں خلیفہ المنصور کی وفات کے جو حالات لکھے ہیں ان کے مطابق یہ کنواں حدود حرم کے اندر اور عراق سے آنے والے حجاج کے راستے پر واقع تھا۔ ایک اور روایت کے مطابق مکے کے شمال میں مرالظہران کے پاس تھا۔

بیان کیا جاتا ہے کہ یہ کنواں دنیا کے دو قدیم ترین کنوؤں میں سے ایک تھا۔ یہاں تک کہ اسے چاہ زمزم سے بھی قدیم قرار دیا گیا ہے۔ عہد نبوی میں یہ میمون بن الحضرمی کی ملکیت تھا۔

بئرمیمون مکہ کے لیے آب رسانی کے اس نظام سے وابستہ تھا جو ملکہ زبیدہ نے تیار کروایا تھا۔ 604ھ،1207ء میں حاکم اربل مظفر نے مرمت کے بعد اسے دوبارہ آباد کیا۔

آج کل اس کنویں کا ذکر سننے میں نہیں آتا۔ یہ بھی معلوم نہیں کے برباد ہو گیا یا کسی اور نام سے جاری ہے۔ میں اپنے قیام حجاز کے دوران کئی غیر معروف تاریخی مقامات تک پہنچا لیکن اس کنویں کو نہ دیکھ سکا۔

## حوالہ جات

زمرہ:مقامات
غیاث الدین تغلق شاہ دوم

**تغلق خان** یا **غیاث الدین تغلق شاہ دؤم**  (وفات: 14 مارچ 1389ء) فیروز شاہ تغلق کا پوتا اور فتح خان کا بیٹا تھا۔  فیروز شاہ تغلق کے بعد 1388ء میں تخت نشین ہوا۔  تخت نشین ہونے کے بعد اس کے چچا محمد شاہ ابن فیروز شاہ جس کو فتح خان کے بھائی ظفرخان کے بیٹے ابوبکر شاہ کی مدد حاصل تھی، نے تخت نشینی پر بحران پیدا کر دیا، تغلق خان نے ایک فوج اپنے چچا محمد شاہ کے خلاف بھیجی، ایک مختصر لڑائی کے چچا نے شکست کھائی اور بھاگ کر ریاست سرمور، کانگڑہ کی طرف چلا گیا، اس خطے کے دشوار گزار راستوں کی وجہ سے تعاقب کرنے کی بجائے تغلق خان کی فوج واپس دہلی آ گئی۔ تغلق کو اپنے چچا کے خلاف تو فتح حاصل ہو گی، لیکن اس نے عیش پسندی، کاہلی اور لاپروائی کی وجہ سے امرا کو اپنا مخالف بنا لیا، چنانچہ اسی خاندان کے ایک دوسرے شہزادہ ابوبکر شاہ نے کچھ امرا سے مل کر تغلق خان کو تقل کرنے کی منصوبہ بندی کی اور اس کو قتل کر کے خود تخت پر بیٹھ گیا۔

## تخت نشین
18 رمضان 890ھ کو تغلق خان چند شہزادوں کی مدد سے تخت نشین ہوا اور غیاث الدین تغلق دوم کا لقب اپنایا، غیاث الدین تغلق، تغلق خاندان کا بانی تھا۔ اس نے ملک فیروز بن تاج الدین کو اپنا وزیر بنایا جس کو بخان جهان کا لقب دیا، غیاث الدین ترمذی کو سلاحدار کا منصب سونپا۔ تخت نیش ہوتے ہی اس نے محمٹ شاہ کی طرف اپنے سپائی بھیجے لیکن وہ بھاگ گیا۔
## حکومت اور وفات
ذرائع و مصادر سے پتہ چلتا ہے کہ تخت نشینی کے بعد تغلق خان نے معاملات حکومت چلانے کی بجائے عیاشی شروع کر دی، اس کا بھائی خرم سالارسہ، وزا، امرا اور ریاستی حکام اس کے ساتھ تھے۔ ابو بکر بن ظفر خان بن فیروز شاہ، نائب وزیر مالک رکن الدین، امرا اور دیگر شہزادے اس کے ہمراہ تھے۔ انھوں نے تغلق خان کے محل فیروز آباد میں ملک مبارک کبیر کو قتل کر دیا، تغلق خان اپنے وزیر کی مدد سے محل کے پچھلے دروازے سے نکلنے میں کامیاب ہو گیا، لیکن انھیں پکڑ لیا گیا اور 21 صفر 891ھ کو ان کو قتل کر کے ان کی لاشوں کو ایک ہی دروازے پر لٹکا دیا گیا۔

## مزید دیکھیے
* تغلق خاندان
* غیاث الدین تغلق

## حوالہ جات

## مزید پڑھیے
* انسائیکلوپیڈیا مسلم اںدیا، سلاطین دہلی، جلد 6، شاہکار بک فاؤنڈیشن، لاہور، 2006ء



زمرہ:تغلق سلاطین
زمرہ:چودہویں صدی کی پیدائشیں
زمرہ:1389ء کی وفیات
زمرہ:بھارتی مسلم شخصیات
زمرہ:بھارت میں مقتول افراد
زمرہ:ایشیا میں 1380ء کی دہائی
زمرہ:چودہویں صدی کے ہندوستانی بادشاہ
زمرہ:سال پیدائش نامعلوم
زمرہ:چودہویں صدی کے مقتول حکمران